Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Við gefum Kristbjörgu orðið . Kristbjörg Ólafsdóttir sér um Litla föndurhornið á Vísi . Vísir / Kristbjörg Ég er ein af þeim sem gef foreldrum mínum og tengdaforeldrum mínum alltaf jólakúlur í jólagjöf og þá annað hvort með mynd af barnabörnunum eða handaförunum þeirra . Núna í ár þá ákvað ég að hafa þetta auðvelt . Ég fékk þetta apaspil í Tiger , notaði rafmagnsjuðara mannsins míns til að taka myndirnar af og bæsaði aðra hliðina . Ég prentaði út mynd af krökkunum mínum , klippti hana til og bar Mod podge á hliðina á hringnum sem var óbæsuð . Okey , smá pása hérna . Mod podge er límlakk . Þetta er eitthvað sem ég á alltaf til , enda nota ég það rosalega mikið . Það er hægt að fá margar gerðir en ég nota helst þessa með gula miðanum en það gefur matta áferð eða þetta með rauðappelsínugula miðanum , en það gefur gjáandi áferð . Það er rosalega auðvelt að nota þetta , bara bera þetta á sléttan hreinan flöt með pensli og leggja blaðið yfir , slétta varlega úr öllum loftbólum , bíða þangað til að allt er þornað og fara svo aftur yfir með lakkinu . Auðveldara verður það ekki . Svo boraði ég gat , stakk tvinna í gegn , þú getur líka notað borða , og jólakúlan fyrir jólin 2019 - 2020 var tilbúin . Hitt jólaskrautið var jafnvel ennþá auðveldara . Þetta var glasabakki , ég vildi að viðurinn myndi sjást þannig að ég bætti smá vatni við hvítu málninguna sem ég notaði til að mála glasabakkann . Svo skrifaði með paintmarker Gleðileg jól , smá jólaskraut fest með hjálp límbyssurnar , boraði gat , tvinni í gegn og tilbúið .